TUF กำไร Q2/58 ลดลงเล็กน้อย เตรียมจ่ายปันผล 0.32 บ./หุ้น XD 25 ส.ค.นี้
TUF กำไร Q2/58 ลดลง 7% มาที่ 1.41 พันลบ. จาก 1.52 พันลบ. เมื่อปีก่อน ขณะที่ช่วง 6 เดือนแรกมีกำไร 2.92 พันลบ. เพิ่มขึ้น 18% จาก 2.47 พันลบ. เมื่อปีก่อน ประกาศจ่ายปันผล 0.32 บ./หุ้น XD วันที่ 25 ส.ค.58 กำหนดจ่ายปันผล 9 ก.ย.นี้
13 ส.ค. 2558

บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 1.41 พันล้านบาท หรือมีกำไรสุทธิ 0.30 บาทต่อหุ้น ลดลง 7% จากช่วงเดียวกันของปีก่อนที่มีกำไรสุทธิ 1.52 พันล้านบาท หรือมีกำไรสุทธิ 0.33บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 2.92 พันล้านบาท หรือ 0.61บาทต่อหุ้น เพิ่มขึ้น 18% จากช่วงเดียวกันของปีก่อนที่มีกำไรสุทธิ 2.47พันล้านบาท หรือ 0.54บาทต่อหุ้น
พร้อมกันนี้บริษัทยังประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 30 มิ.ย. 2558 อัตราจ่ายเป็นเงินสด 0.32 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2558 ทั้งนี้ กำหนดจ่ายเงินปันผลในวันที่ 9 ก.ย. 2558